b'\n_START_ARTICLE_\nPCI\n_START_SECTION_\nPovijest\n_START_PARAGRAPH_\nRad na PCI sabirnici zapo\xc4\x8deo je Intel ~ 1990. godine. PCI 1.0 specifikacija objavljena je 22. lipnja 1992. PCI 2.0 specifikacija (koja je definirala standarde konektora na PCI karticama i utore na mati\xc4\x8dnim plo\xc4\x8dama objavljena je 30. travnja 1993._NEWLINE_PCI je odmah na\xc5\xa1la primjenu u poslu\xc5\xbeiteljima, zamijeniv\xc5\xa1i MCA i EISA sabirnicu (koje su do tada bile jedini logi\xc4\x8dan izbor za poslu\xc5\xbeitelje). Za stolna ra\xc4\x8dunala PCI je sporo potiskivala VLB sabirnicu, i nije se dogodio zna\xc4\x8dajniji pomak do kraja 1994 i druge generacije Pentium baziranih osobnih ra\xc4\x8dunala. Do 1996. VLB sabirnica je odba\xc4\x8dena kao neperspektivna, tako da su proizvo\xc4\x91a\xc4\x8di prihvatili PCI sabirnicu \xc4\x8dak za ra\xc4\x8dunala starije generacije (486). ISA se rabila paralelno s PCI sabirnicom do 2000. godine._NEWLINE_S dolaskom nove PCI Express sabirnice 2004. godine, o\xc4\x8dekuje se da \xc4\x87e s vremenom prestati proizvoditi ra\xc4\x8dunala i s PCI sabirnicom, jer novi 64-bitni procesori tra\xc5\xbee i vi\xc5\xa1e taktove rada, propusnije sabirnice podataka.'